  Майя Бывальцева Ижысь Шор площадьын йӧ карлэн вань пуктӥськемъёсыз «12 месяцев» выжыкыллы сӥземын луозы. Валтӥсез зэмос выль ар тылскемен но агай-вынъёслэн-толэзьёслэн скульптураосынызы «Выжыкылысь выль ар нюлэс» лабиринт луоз. Со сярысь кар администрацилэн пресс-службаез ивортӥз.  Котькудӥзылы аслаз вордскем толэзез вадьсын туспуктэм лэсьтыны но соосты мерлыко вотэсъёсы хештегъёсын поттыны ӵектӥськом. Кылсярысь, #ямарт, #яфевраль. Карын улӥсьёс пӧлын тужгес вӧлмем толэзез кузьым возьма Евгения Сундукова, «Центр активных коммуникаций» ужъюртлэн кивалтӥсез Йӧ карез «Королевалэн часъёсын замокез» усьтоз. Мукетъёсыз объектъёс, арлэсь вакытъёссэс возьматыса, шунды мынэмъя пуктэмын луозы. Шор площадьын выль ар кар лэсьтыны йӧэз дасяны 5-6 толсуре кутскозы. Бадӟым гуръёсты, пиналъёслы кык пало гурезьёсты, Дед Морозлэсь но Снегурочкалэсь кабъёссэс, лабиринтэз, йӧ ӵашаосты 31-тӥ толсурозь пуктыны кулэ. Кылем арын сямен ик нимысьтыз йӧ гурезь тазалыксыя сюбегатэм луонлыкъёсын пиналъёслы пуктозы. Тодэ вайытом, Шор площадьын карлэсь валтӥсь Выль ар кыззэ пуктыны кутскизы ни. Выль ар тылъёсты 1-тӥ толсуре ӝуатозы.  Тегъёс: Лулчеберет Ижкар Удмуртия Выльар Шорплощадь  